Document ID: /roh_data/filtered/fineweb-2-filterrobots_roh.jsonl.gz/44844

Las contractivas en Chasa federala èn anc adina stentusas: Il Cussegl dals chantuns ha dentant approvà il glindesdi in punct communabel cun il Cussegl naziunal. Uschia duajan las expensas d’asil en cumparegliaziun cun la proposta dal cussegl federal vegnir sminuidas per 344 milliuns francs.
Anc l’emna passada aveva il Cussegl dals chantuns refusà questa scursanida dals daners per dumondas d’asil. Sco la pledadra da la cumissiun Anita Fetz da la PS Basilea citad ha ditg, na mettia il Cussegl dals chantuns betg en dumonda la politica d’asil en general. Las dumondas d’asil sajan dentant sa reducidas l’ultim temp e quai giustifitgass ina tala scursanida.
RR novitads 18:00